ንግድ ሚንስቴር  አሰራሩን ለማሻሻል የሚያግዝ የትብብር ሰነድ ከፌደራል  የብቃት  አረጋጋጭ  ሴክተር መ/ቤቶች  ጋር  ተፈራረመ
አዲስ አበባ፤ መስከረም 20/2006 (ዋኢማ) – የኢፌዴሪ ንግድ ሚኒስቴር   ለንግዱ ህብረተሰብ ቀልጣፍ አገልግሎት ለመስጠት የሚያግዝ የትብብር ሰነድ ከፌዴራል የብቃት አረጋጋጭ ሴክተር መ/ቤቶች ጋር መፈራረሙን አስታወቀ።በፊርማ ስነስርዓቱ ላይ በንግድ ሚኒስቴር የንግድ አሰራርና ሬጉላተሪ ዘርፍ ሚንስትር ዴኤታ አማካሪ  አቶ ኑረዲን መሀመድ  እንደተናገሩት በሁለቱ ወገኖች የተቀናጀ ብቃት የማረጋገጥ አሰራር በመፍጠር የንግድ ምዝገባና ፈቃድአገልግሎቶች አሰጣጥ ቀልጣፋ፣ ውጤታማና ወጪ ቆጣቢ እንዲሆን ያስችላል።በአገሪቱ የተሳለጠ የንግድ እንቅስቃሴ እንዲኖር የተለያዩ ፖሊሲዎችና ስትራቴጂዎች ተነድፈው እየተተገበሩ መሆኑን የገለጹት አቶ ኑረዲን  አሁን የተደረገው ስምምነት  በንግድ ስርአቱ  ግልጽነትና ተጠያቂነትን ለማጠናከርና  ፍትሃዊ ውድድርን ለማስፈን ያግዛል በለዋል። በዘርፉ የሚታዩ ችግሮችን ለመፍታት ይቻል ዘንድ ምዝገባና ፈቃድ አዋጅ 686/2002  እንዲሁም የንግድ አሰራርና የሸማቾች ጥበቃ አዋጅ 686/2002 ወጥተው ተግባራዊ እየሆኑ መሆኑንም ገልጸዋል። ዛሬ መስከም 20/2006 በንግድ ሚኒስቴርና የፌዴራል የብቃት አረጋገጭ ሴክተር መ/ቤቶች መካከል የተፈረመው የትብብር ሰነድም ለንግዱ ማሕበረሰብ የሚሰጠው አገልግሎት ውጤታማ ለማድረግ ያግዛል ብለዋል። የብቃት አረጋጋጭ ሴክተሩ መ/ቤቶች ሰላሳ ስድስ የሚሆኑ ተቋማትን የሚያቅፍ ሲሆን 26ቱ ሙሉበሙሉ ወደስራ መግባታቸውን ለማወቅ ተችሏል።